AfriForum kondig verskerpte veldtog teen plaasmoorde aan; eis ingryping deur Ramaphosa - ProAgri
by Specialist Writer 8th July 2020, 4:21 pm 313 Views Comments Off on AfriForum kondig verskerpte veldtog teen plaasmoorde aan; eis ingryping deur Ramaphosa
Die burgerregteorganisasie AfriForum het vandag ’n verskerpte veldtog teen plaasmoorde van stapel gestuur en ’n ope brief aan pres. Cyril Ramaphosa gerig waarin die President se ingryping geëis word.
Tien praktiese stappe wat die regering behoort te doen om plaasmoorde doeltreffend te bekamp, word ook in dié brief uiteengesit. Om die veldtog af te skop, het AfriForum vandag ’n kort dokumentêr bekendgestel oor die moord op Attie (40), Wilna (36) en klein Wilmien Potgieter (2) naby Lindley in Desember 2010.
’n tienpuntplan wat aan pres Ramaphosa voorgelê word met stappe wat die Suid-Afrikaanse regering behoort te doen om plaasmoorde te beveg;
Ernst Roets, hoof van Beleid en Aksie by AfriForum, sê AfriForum vra nie vir spesiale behandeling ten opsigte van plaasaanvalle nie, maar vir gelyke behandeling.
“Die Suid-Afrikaanse regering het geen probleem daarmee om gefokusde teenstrategieë te ontwikkel om ’n verskeidenheid van unieke misdade te bekamp nie. Dit sluit in geweld teen vroue en kinders, bendeverwante geweld, koperkabeldiefstal, transitorooftogte en renosterstropery, om maar ’n paar te noem. Dit is slegs in die geval van plaasmoorde dat ons skielik gekonfronteer word met, in die ergste geval, kabinetslede wat dié misdade regverdig, of ten beste die bestaan van die krisis as iets onbelangrik afmaak.”
Boere en werkers bly egter toenemend terugveg en hulself verdedig aangesien meer aanvallers die afgelope tyd deur slagoffers gewond of gesterf het.
Bron: AfriForum & SAAI
Previous article Dutch-based Bejo acquires South African distributor Nuvance